Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: A Kormány a felsőoktatásról szóló, többször módosított, 1993. évi LXXX. törvény 72. §-ának d) pontjában
Paragraph Index: 246

(1) Az R. 3. számú melléklete 1. pontjában helyébe a következő rendelkezés lép: 2001/60. szám (Biztonság- és védelempolitikai szak) „1. A képzés célja Szakemberek képzése a polgári szféra védelmi szektorának különböző szervei, szervezetei, valamint a fegyveres erők és rendvédelmi szervek számára, akik az elsajátított korszerű társadalomtudományi, jogtudományi, vezetés- és szervezéstudományi, hadtudományi és módszertani ismereteik, valamint egy idegen nyelv felsőfokú és egy másik idegen nyelv középfokú ismerete birtokában képesek a biztonságpolitikai problémák elemzésére, értékelésére, a válságszabályozásra, a konfliktusok komplex kezelésére, a biztonságpolitika alakítására; ismerik a szakterület nemzetközi tapasztalatait, gyakorlatát; rendelkeznek a szükséges készségekkel a nemzetközi politikai, katonai szervezetek, valamint nemzetbiztonsági szolgálatok tevékenységében való részvételhez.”

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes